Diari Oficial de la Generalitat Valenciana


Sumari del DOGV 4194, del 20-02-2002 (2002/1376)

ORDRE de 7 de febrer de 2002, del conseller d'Obres Públiques, Urbanisme i Transport, per la qual s'estableixen els continguts formatius, les capacitats i el procediment per a l'obtenció d'equiparacions entre les qualificacions de busseig de les entitats no federatives i les qualificacions oficials de busseig de recreació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/02/07/(1)/dof/vci/html**

### Dades del document

Número de DOGV
:   4194

Data del DOGV
:   20-02-2002

Secció del DOGV
:   I. DISPOSICIONS GENERALS

Número del document
:   2002/1376


Data del document
:   07-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * legislació
    * programa d'ensenyament
    * reconeixement de títols
    * mar
    * procediment administratiu
    * esport
    * centre d'ensenyament

ORDRE de 7 de febrer de 2002, del conseller d'Obres Públiques, Urbanisme i Transport, per la qual s'estableixen els continguts formatius, les capacitats i el procediment per a l'obtenció d'equiparacions entre les qualificacions de busseig de les entitats no federatives i les qualificacions oficials de busseig de recreació. [2002/X1376]
  
En virtut del Reial Decret 1.952/1996, de 23 d'agost, sobre traspàs de funcions i serveis de l'administració de l'Estat a la Comunitat Valenciana (DOGV de 24.09.1996), es traslladen a aquesta les competències en matèria d'ensenyances nauticoesportives i subaquaticoesportives. La Conselleria d'Obres Públiques, Urbanisme i Transports, a través del Centre de Desenvolupament Marítim, assumeix les citades competències, segons el que disposa el Decret 182/1999, de 5 d'octubre, del Govern Valencià, de creació d'aquest (DOGV de 18.10.1999).
  
La pràctica del busseig recreatiu ha suscitat a la Comunitat Valenciana gran interés, per la situació i condicions que ofereixen les seues costes, la qual cosa ha donat lloc a l'establiment progressiu d'entitats que es dediquen a l'ensenyança del busseig recreatiu.
  
El Reial Decret 1.913/1997, de 19 de desembre, configura com a ensenyança de règim especial les titulacions de tècnics esportius, i estableix un règim transitori fins que s'implanten aquestes noves titulacions.
  
Mitjançant Ordre de 27 de setembre de 2001, s'estableixen les equivalències entre qualificacions oficials de busseig de recreació i les qualificacions de busseig esportiu de la Federació d'Activitats Subaquàtiques de la Comunitat Valenciana
  
L'objectiu d'aquesta ordre és l'equiparació dels nivells d'ensenyança de les entitats federatives i no federatives amb les titulacions oficials de busseig esportiu.
  
Per tot això,
  
ORDENE
  
Establir els requisits, condicions i procediment per a obtenir les equiparacions entre els nivells d'ensenyança de busseig de les entitats privades i les qualificacions oficials de busseig de recreació.
  
Article 1. Estructura i característiques de les entitats
  
Les entitats que es dediquen a l'ensenyança de busseig de recreació i decidisquen sol·licitar les equiparacions dels seus nivells d'ensenyança amb les titulacions oficials de busseig, hauran de complir els següents requisits:
  
a) Disposar d'una estructura per a la formació del busseig integral amb diferents nivells de bussejadors, monitors i instructors que s'ajuste a l'estructura de continguts teòrics, pràctics i hores docents que es detallen en l'annex d'aquesta ordre.
  
b) Tenir personalitat jurídica pròpia i estar constituïdes i registrades i amb domicili fiscal en territori espanyol.
  
c) Gaudir de reconegut prestigi en l'àmbit nacional i internacional.
  
Article 2. Continguts teòrics i pràctics i hores docents
  
1. Es determinen en l'annex d'aquesta ordre els continguts teòrics i pràctics, així com les hores docents corresponents a les següents titulacions oficials:
  
- Bussejador esportiu de 2ª classe
  
- Bussejador esportiu de 1ª classe
  
2. Les titulacions anteriors són les que estableix el Decret 2.055/1969, de 25 de setembre, que regula l'exercici d'activitats subaquàtiques, sense perjudici de la normativa de seguretat i del Decret 77/2000, de 22 de maig, pel qual s'aprova el Reglament pel qual es regiran els centres de busseig de la Comunitat Valenciana.
  
Article 3. Sol·licitud d'equivalències
  
Les entitats que desitgen sol·licitar les equivalències entre les seues qualificacions i les qualificacions oficials de busseig recreatiu dirigiran la seua sol·licitud al Centre de Desenvolupament Marítim, i adjuntaran la següent documentació:
  
a) Documentació acreditativa del compliment de les condicions que estableix l'apartat a) de l'article u.
  
b) Descripció detallada dels programes teòrics i pràctics d'ensenyança per a bussejadors, monitors i instructors i de tota l'estructura formativa, amb hores docents, mitjans humans i materials i capacitats que cal assumir en cada un dels nivells.
  
c) Documentació acreditativa del compliment de l'apartat c) de l'article u.
  
d) Qualsevol altra documentació que l'entitat sol·licitant considere necessària.
  
Article 4. Resolució
  
El director del Centre de Desenvolupament Marítim, a la vista de la documentació presentada i demanats, si és procedent, els informes necessaris, resoldrà l'expedient. La resolució de reconeixement de les equivalències corresponents per a la qualificació de bussejador esportiu de 2ª classe i bussejador esportiu de 1ª classe es publicarà en el Diari Oficial de la Generalitat Valenciana.
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 7 de febrer de 2002.- El conseller d'Obres Públiques, Urbanisme i Transports: José Ramón García Antón.
  
ANNEX
  
Continguts teòrics i pràctics i hores docents
  
1. Normes generals
  
1.1 S'entenen per aigües tancades les piscines amb una profunditat màxima de 5 metres i les aigües que, amb una profunditat màxima de 5 metres, s'han confinat i protegit amb l'objecte de fer classes pràctiques de busseig amb un control dels alumnes. S'entén per aigües obertes totes les que no siguen tancades.
  
1.2 Les hores de pràctiques en l'aigua es computaran des que instructors i alumnes s'introduïsquen en l'aigua equipats fins que les abandonen quan finalitzen les pràctiques. No es computarà el temps de preparació ni el temps que els alumnes estiguen submergits o en superfície mentre que altres alumnes reben les ensenyances.
  
1.3 El terme instructor que s'utilitza en aquest annex, es refereix tant a instructors com a monitors, llevat que s'especifique una altra cosa.
  
1.4 Les pràctiques en aigua dirigides a l'obtenció de les titulacions oficials de busseig esportiu hauran de ser supervisades directament per una persona que posseïsca almenys la titulació d'instructor de busseig. El nombre d'alumnes per instructor serà de 6, i 2 més per cada instructor de suport tant en aigües obertes com tancades. No obstant això, l'instructor, sempre sota la seua responsabilitat, podrà determinar el nombre d'alumnes per instructor i sobre l'assistència d'altres instructors.
  
En qualsevol cas, hi haurà un instructor o monitor dins de l'aigua supervisant la pràctica, almenys amb el mateix equip que els alumnes i adequat a la pràctica que s'haja de realitzar.
  
1.5 Sense perjudici del que disposa l'apartat 1.4 anterior, en els cursos de bussejador el nombre màxim d'alumnes dins d'aigües obertes o tancades serà de sis alumnes per instructor que es trobe dins de l'aigua amb els alumnes, i dos alumnes més per cada instructor que li done el seu suport també dins de l'aigua.
  
1.6 Les immersions de pràctiques corresponents a l'ensenyança de qualsevol de les titulacions especificades en aquest annex es planificaran de forma que no hi haja necessitat de realitzar parades obligatòries de descompressió.
  
1.7 Perquè una estada en medi hiperbàric es puga considerar immersió, a fi d'acreditar experiència en nombre d'immersions per a accedir a qualificacions de busseig recreatiu, la immersió es realitzarà en aigües obertes, amb una duració com a mínim de trenta minuts i s'arribarà a una profunditat, com a mínim, de deu metres.
  
1.8 En qualsevol cas, ha de complir-se la normativa de seguretat vigent.
  
2. Bussejador esportiu de 2ª classe
  
2.1 Objectius finals. Els alumnes han de tenir setze anys complits a l'inici del curs i a l'acabament han d'estar capacitats per a realitzar immersions en aigües obertes de fins a 25 m de profunditat amb equips d'aire autònoms o semiautònoms, acompanyats per un bussejador com a mínim de la seua titulació (mai de qualsevol altra qualificació inferior). Pot entrar en la necessitat de tenir parades de descompressió, encara que no li siga aconsellable. No pot participar en l'ensenyança del busseig.
  
2.2 Continguts i càrrega teòrica. Les classes teòriques tindran una duració total de catorze hores com a mínim amb inclusió de les avaluacions. La duració d'una classe teòrica no serà superior a una hora i mitja.
  
En les àrees de coneixement que es requerisquen les avaluacions inclouran exercicis pràctics que demostren la capacitat de l'alumne.
  
El programa d'ensenyança ha d'incloure les matèries següents:
  
2.2.1 Material i equips de busseig
  
Equip lleuger, equip pesat, equip auxiliar, aparells de mesura i control.
  
Maneig dels equips i precaucions.Manteniment.
  
2.2.2 Física aplicada al busseig
  
Composició de l'aire.
  
Pressió.
  
Lleis de Boyle-Mariotte, d'Henry i de Dalton.
  
Principi d'Arquímedes.
  
Òptica del busseig.
  
2.2.3 Fisiologia i fisiopatologia del busseig
  
Anatomia aplicada al busseig.
  
Fisiopatologia amb relació a les lleis de la física.
  
Orella i sins. Compensacions.
  
Barotraumatismes. Classes i causes. Prevenció.
  
Intoxicació per gasos. Classes i causes. Prevenció.
  
Apnea. Perills, especialment per hiperventilació, i prevenció.
  
Hipotèrmia. Accidents per calor. Causes i prevenció.
  
2.2.4 Descompressió i planificació
  
Teoria de la descompressió.
  
Velocitat d'ascensió.
  
Immersions simples, continuades i successives.
  
Taules de descompressió. Teoria i maneig.
  
Referència al cas de les immersions en altitud.
  
Càlcul del consum d'aire.
  
2.2.5 Seguretat del busseig
  
Vents, corrents, marees, marejol, aigües tèrboles, foscor. Prevenció i tècniques.
  
Arreus de pesca, artefactes explosius, embarcacions. Prevenció.
  
Fauna i flora perillosa, especialment en les nostres aigües. Coneixement i prevenció.
  
Incidents. Problemes físics i psíquics, rampes, glop d'aigua, pèrdua del company, pèrdues o problemes amb elements de l'equip, enganxades. Prevenció i tècniques de solució.
  
2.2.6 Tècnica del busseig i normes de seguretat
  
Organització i planificació d'immersions.
  
Tècniques d'entrada i eixida de l'aigua, des de terra i des d'embarcació.
  
Natació en superfície, amb equip lleuger i pesat.
  
Mètodes per a submergir-se. Natació en immersió.
  
Orientació subaquàtica.
  
Codi internacional de senyals subaquàtics.
  
Abalisament i senyalització.
  
2.2.7 Accidentats i primers auxilis
  
Mètodes de rescat d'accidentats en immersió i en superfície.
  
Reanimació cardiopulmonar.
  
Conceptes bàsics de primers auxilis.
  
Tractament bàsic de lesions per fauna o flora.
  
La cambra hiperbàrica.
  
Els centres de medicina hiperbàrica.
  
2.3 Continguts i càrrega de pràctiques. La duració de les classes pràctiques haurà de garantir la permanència activa de cada alumne dins de l'aigua durant quatre hores en aigües tancades, i altres quatre hores en aigües obertes. La duració de cada classe es determinarà en funció del nombre d'alumnes i es tindrà en compte el compliment de tots els apartats del punt 1 d'aquest annex, però en cap cas superarà una hora d'immersió en aigües obertes i dues hores d'immersió en aigües tancades.
  
L'ensenyança ha d'incloure les matèries següents:
  
2.3.1 Aigües tancades.
  
7.7.5.8 Natació en superfície sense equip 100 m de longitud sense parades.
  
8.1.5.1 Natació en superfície amb l'equip lleuger (màscara, tub, aletes, vestit isotèrmic i llast) i respirant pel tub sense màscara i amb el nas sense pinçar. Natació i descens utilitzant l'equip lleuger.
  
3.3.4.8 Muntatge, comprovació, col·locació i arreplegada de tot l'equip. Equipar-se individualment i per parelles.
  
0.3.8.9 Entrada i eixida de l'aigua amb tot l'equip.
  
7.3.0.8 Natació en superfície amb tot l'equip, respirant pel tub.
  
8.2.5.7 Maniobres i navegació, en superfície i en immersió. Maneig del jupetí hidrostàtic. Posicionar-se estàticament en superfície.
  
Compensació. Descens i ascensió. Respiració. Bussejar per parelles.
  
6.7.8.5 Senyals del codi internacional.
  
4.5.7.4 Operació de buidatge de les ulleres de busseig sota la superfície, s'han de traure completament i tornar-se a posar.
  
2.6.2.0 Opcionalment utilització per parelles d'una sola font d'aire.
  
4.3.1.60 Operació de traure's i posar-se l'escafandre, en superfície i sota la superfície.
  
1.2.8.26 Operació d'evacuació d'aire dels pulmons en el cas d'una eixida lliure, si bé no cal realitzar la maniobra en vertical.
  
5.0.4.71 Maniobres de rescat i remolc d'accidentats.
  
2.3.2 Aigües obertes.
  
Es realitzaran totes les matèries assenyalades per a aigües tancades, s'exceptuen optativament les 4.5.9.2, 8.0.4.7, 0.4.4.6 i 8.2.0.53. A més es realitzaran pràctiques d'orientació subaquàtica amb brúixola i sense.
  
3. Bussejador esportiu de 1ª classe
  
3.1 Objectius finals. Els alumnes han de tenir divuit anys complits a l'inici del curs i una experiència acreditada com a mínim de 40 immersions entre 10 i 25 metres realitzades com a bussejador de 2ª classe. A l'acabament del curs ha d'estar capacitat per a realitzar immersions en aigües obertes amb equips d'aire autònoms o semiautònoms fins a la profunditat màxima que determine la normativa de seguretat vigent. Pot entrar en la necessitat de tenir parades de descompressió. Estarà capacitat per a dirigir les immersions d'altres bussejadors amb titulació inferior a la seua i es respectaran les limitacions. Podrà participar en l'ensenyança en cursos per a bussejadors (no d'instructors) únicament en funcions auxiliars, i sempre sota la supervisió i amb la presència d'instructors.
  
3.2 Continguts i càrrega teòrica. Les classes teòriques tindran una duració mínima de dotze hores amb inclusió de les avaluacions. La duració d'una classe teòrica no serà superior a una hora i mitja.
  
Les avaluacions inclouran exercicis pràctics, amb el mateix criteri assenyalat en l'apartat 2.2 (bussejador de 2ª) d'aquest annex.
  
S'impartiran totes les matèries citades en l'apartat 2 per al bussejador de 2ª classe, però tractades amb més magnitud, especialment en relació a la profunditat en les bases teòriques dels temes que cal desenvolupar.
  
3.3 Continguts i càrrega de pràctiques. La duració total de les classes pràctiques haurà de garantir la permanència activa de cada alumne dins d'aigües obertes durant un període de dues hores repartit en quatre immersions com a mínim.
  
La duració de cada classe es determinarà en funció del nombre d'alumnes, i es tindrà en compte el compliment de tots els apartats del punt 1 d'aquest annex.
  
L'ensenyança ha d'incloure:
  
3.3.1 Parades de descompressió, amb ascens entre parades a velocitat adequada segons les taules de descompressió, sense perjudici del que disposa la norma general 1.6 d'aquest annex.
  
3.3.2 Orientació subaquàtica amb brúixola.
  
3.3.3 Rescat del company d'immersió, des del fons i en superfície fins a l'embarcació. Hissat de l'accidentat a l'embarcació.


Còpia Permalink ELI